
                                                         Z A P I S N I K
                       sa 2. sjednice Vijeća Mjesnog odbora Donja Kustošija 
         održane 06. srpnja  2021. godine s početkom u 18:00 sati u prostorijama MS        

                                      Donja Kustošija , Zagrebačka c. 88

Nazočni članovi Vijeća: Darija Beljan, Marija Bilić, Gordan Bosanac, Iva Božić, Pero Marčić, Mario Mutak, Tereza Teklić
Ostali prisutni: Kristina Starčević, voditeljica Područnog odsjeka Stenjevec, Blanka Pleša, stručna referentica u Gradskom uredu za mjesnu samoupravu                        

Predsjedava: Mario Mutak, predsjednik Vijeća MO Donja Kustošija 
Zapisnik vodi: Blanka Pleša, stručna referentica u Gradskom uredu za mjesnu samoupravu                        

Predsjednik konstatira da je sjednici nazočno 7 članova Vijeća te otvara 2. sjednicu Vijeća Mjesnog odbora Donja Kustošija.
Predsjednik daje na glasovanje zapisnik  s 1. konstituirajuće sjednice, koji je jednoglasno prihvaćen.
Predloženi dnevni red je:
                                                     
 DNEVNI RED

   1. Prisega članice Vijeća Darije Beljan (MOST)

   2. Rasprava na temu korištenja prostora MO Donja Kustošija

   3. Informacije, pitanja i prijedlozi

Predsjednik predlaže dopunu dnevnog reda, novi dnevni red glasi:

DNEVNI RED

1. Prisega članice Vijeća Darije Beljan (MOST)

2. Rasprava na temu korištenja prostora MO Donja Kustošija

3. Prijedlog zaključka o obustavi uređivanja vježbališta, Zagrebačka c. 78D

4. Prijedlog zaključka o obustavi uređenja parkirališta u Ulici. S.Pasanca 3

5. Prijedlog zaključka o izglasavanju ovlasti predsjedniku VMO Donja Kustošija za dodjelu jednokratnih termina za korištenje prostorija Mjesnog odbora Donja Kustošija

6. Prijedlog zaključka o postavljanju zabrane parkiranja na Sokolskoj ulici, od Zagrebačke ulice do Ulice Mije Goričkoga, tj. do ulaza u NK Kustošija

7. Prijedlog zaključka o čišćenju slivnika na području Mjesnog odbora Donja Kustošija 

8. Prijedlog zaključka o iscrtavanju pješačkog prijelaza na Sokolskoj ulici
9. Informacije, pitanja i prijedlozi 

Predloženi dnevni red jednoglasno je prihvaćen.

Ad 1)  Prisega članice Vijeća Darije Beljan (MOST)
Predsjednik VMO Donja Kustošija g. Mario Mutak  pročitao je riječi prisege članice Vijeća MO Donja Kustošija gđe Darije  Beljan, nakon čega je gđa Beljan izjavila da priseže te postala punopravna članica Vijeća MO Donja Kustošija. 
Ad 2) Rasprava na temu korištenja prostora MO Donja Kustošija
Vijeće Mjesnog odbora Donja  Kustošija će na jednoj od slijedećih sjednica donijeti zaključak o korištenju prostora MO Donja Kustošija.  
Ad 3)  Prijedlog zaključka o obustavi uređivanja vježbališta, Zagrebačka c. 78D

Predsjednik VMO Donja Kustošija upoznao je prisutne s točkom dnevnog reda i otvorio raspravu.

U raspravi su sudjelovali svi članovi VMO.

Predsjednik predlaže a Vijeće jednoglasno sa 7 glasova “za“  donosi

Z A K LJ U Č A K

Vijeće Mjesnog odbora Donja Kustošija  traži obustavu uređivanja vježbališta koje još nije krenulo u realizaciju iz Plana komunalnih aktivnosti GČ Stenjevec za 2021. na adresi Zagrebačka cesta 78D. 

Predviđena sredstva za ovaj projekt iznose 276.000,00 HRK. Lokacija vježbališta nalazi se uz samu prometnicu, autobusnu stanicu i ulaz u trgovinu te samim time lokacija je neprikladna ako se u obzir uzme cilj kvalitetnog provođenja vremena na otvorenom te poticanje na rekreaciju i bavljenje sportskim aktivnostima. Korištenje vježbališta bilo bi upitno s obzirom na navedene nedostatke lokacije.

Ad 4)  Prijedlog zaključka o obustavi uređenja parkirališta u Ulici. S.Pasanca 3

Predsjednik VMO Donja Kustošija upoznao je prisutne s točkom dnevnog reda i otvorio raspravu.

U raspravi su sudjelovali svi članovi VMO.

Predsjednik predlaže a Vijeće sa 6 glasova “za“  i 1 glasom „suzdržan“ donosi

Z A K LJ U Č A K

Vijeće Mjesnog odbora Donja Kustošija traži obustavu uređenja parkirališta  koje još nije krenulo u realizaciju iz Plana komunalnih aktivnosti GČ Stenjevec za 2021. na adresi Ulica Stjepka Pasanca 3. 

Predviđena sredstva za ovaj projekt iznose 164.000,00 HRK. Parkiralište se nalazi između OŠ Oton Iveković i DV Kustošija. Smatra se da je iznos za predviđene radove asfaltiranja i iscrtavanja previsok s obzirom na površinu koja se uređuje i da trenutno stanje nije toliko loše da bi obnova bila neophodna te ne bi bilo nove dodane vrijednosti ovom investicijom.

Ad 5)  Prijedlog zaključka o izglasavanju ovlasti predsjedniku VMO Donja Kustošija za dodjelu jednokratnih termina za korištenje prostorija Mjesnog odbora Donja Kustošija

Predsjednik VMO Donja Kustošija upoznao je prisutne s točkom dnevnog reda i otvorio raspravu.

U raspravi su sudjelovali svi članovi VMO.

Predsjednik predlaže a Vijeće jednoglasno sa 7 glasova “za“  donosi

Z A K LJ U Č A K

Vijeće Mjesnog odbora Donja Kustošija  daje  ovlast predsjedniku Vijeća za dodjelu jednokratnih termina za korištenje prostorija Mjesnog odbora kako bi se izbjegli hitni sazivi Vijeća Mjesnog odbora.

Ad 6)  Prijedlog zaključka o postavljanju zabrane parkiranja na Sokolskoj ulici, od Zagrebačke ulice do Ulice Mije Goričkoga, tj. do ulaza u NK Kustošija

Predsjednik VMO Donja Kustošija upoznao je prisutne s točkom dnevnog reda i otvorio raspravu.

U raspravi su sudjelovali svi članovi VMO.

Predsjednik predlaže a Vijeće jednoglasno sa 7 glasova “za“  donosi

Z A K LJ U Č A K

Vijeće Mjesnog odbora Donja Kustošija traži postavljanje znaka zabrane parkiranja na Sokolskoj ulici, od Zagrebačke ulice do ulice Mije Goričkoga, tj. do ulaza u NK Kustošija te traži od Gradske četvrti Stenjevec da zahtjev upute nadležnim institucijama.

Ad 7)  Prijedlog zaključka o čišćenju slivnika na području Mjesnog odbora Donja Kustošija 

Predsjednik VMO Donja Kustošija upoznao je prisutne s točkom dnevnog reda i otvorio raspravu.

U raspravi su sudjelovali svi članovi VMO.

Predsjednik predlaže a Vijeće jednoglasno sa 7 glasova “za“  donosi

Z A K LJ U Č A K

Vijeće Mjesnog odbora Donja Kustošija traži  da se od Zagrebačkih cesta i Vodoopskrbe i odvodnje zatraži hitno čišćenje svih slivnika na području MO Donja Kustošija s obzirom da se isti ne čiste redovito te prilikom većih oborina dolazi do poplava u podrumima kuća.

Ad 8)  Prijedlog zaključka o iscrtavanju pješačkog prijelaza na Sokolskoj ulici 
Predsjednik VMO Donja Kustošija upoznao je prisutne s točkom dnevnog reda i otvorio raspravu.

U raspravi su sudjelovali svi članovi VMO.

Predsjednik predlaže a Vijeće jednoglasno sa 7 glasova “za“  donosi

Z A K LJ U Č A K

Vijeće Mjesnog odbora Donja Kustošija traži iscrtavanje pješačkog prijelaza na Sokolskoj ulici ispred mosta koji vodi na Zagrebačku i Tomislavovu ulicu kod ulaza na česticu 6929/16 jer se zbog blizine osnovne škole tim prijelazom koriste djeca koja u školu dolaze iz smjera Zagrebačke ceste i Tomislavove ulice

 
Ad 9)  Informacije, pitanja i prijedlozi 
Član Vijeća g. P. Marčić postavio je upit vezan za uklanjanje poligona auto-škole na kraju Radgonske ulice. 
Sjednica je završila u 19:15 sati.
KLASA: 026-02/21-002/1081

URBROJ: 251-06-11-1402-21-2
Zagreb, 06. srpnja 2021.

PREDSJEDNIK 

                                                                                VIJEĆA MJESNOG ODBORA 








        DONJA KUSTOŠIJA





                                    Mario Mutak 

